في أول خروج لها، عقب قرار منع مسيرة 20 يوليوز التي دعت إليها العديد من الهيئات السياسية والحقوقية بالحسيمة، قالت نبيلة منيب الأمينة العامة للحزب الاشتراكي الموحد، أن “النظام كيخلق شويا ديال الارتباك باش حتى الناس الملتحقين من بعيد ينقص العدد ديالهوم على الاقل وهادي داخلة فالاستراتيجية ديال النظام”. وأضافت نبيلة، في تصريح لـ”كود”: “اأظن يلا بغا النظام كيف طالبنا منو وطالبت الساكنة متكونش المسيرة خاصّو يطلق سراح المعتقلين وهادي هي المسألة الوحيدة اللي غادي تمنع خروج المتظاهرين والنشطاء”. وأكدت نبيلة منيب أن المسيرة غادي تكون، وأضاف لـ”كود”، قائلة: “راه كاين قوافل جاية من مختلف المدن والاقاليم وكنظن لا شيء سيثني هاد المشاركين خصوصا هادوك اللي فالحسيمة والمسيرة غادي تكون وخا على أجسادهم وساكنة الريف عارفة وولفات وشافت راسهها صاحبة حق ويقابلون بالقمع الشرس واختطاف أبنائهم واعتقالتهم ظلما وعدوانا”. وزادت منيب في نفس التصريح: “هادشي كيهدد الحق ديالهوم ف الحياة كذلك والدولة لا تريد ان تنصت ومتمادية في نكرانها للواضحات وليس فقط فيما يتعلق بالملف المطلبي لكن بأصل بالداء وأصل الداء هو الفساد المسترشي فديك الجهة وغياب الديمقراطية وفساد المعينون والمنتخبون والسطو ونهب الاموال العمومية وسد الأفق أمام الشباب ودبا يلا بغاو المسيرة متكونش يطلقو سراح المعتقلين ويفتحو حوار مع الناس”. 
منيب عن منع مسيرة 20 يوليوز لـ”كود”: المسيرة غادي تكون وخا على أجساد النشطاء وكاين تعبئة كبيرة ويلا بغاوها متكونش خاصهوم يطلقو سراح المعتقلين